stanford-oval/wikipedia huggingface dataset:
ירוק אביב

| --- | --- |

 שלשת הקסא:  #00FF7F
 ייצוג RGB:  R=0, G=255, B=127
 ייצוג HSV:  H=150, S=100, V=100
 ייצוג CMYK:  C=100, M=0, Y=50, K=0
ירוק אביב או ירוק אביבי הוא צבע שממוקם בסקאלת הצבעים בין הצבע הירוק לצבע ציאן. כאשר הוא מתווה בתרשים הכרומטיות של CIE, הוא מתאים לגירוי חזותי של 505 ננומטר על הספקטרום הנראה. ירוק אביב הוא אחד מהצבעים השלשוניים(אנ') בגלגל הצבעים RGB. לעיתים מכונה גם ירוק מנטה.
הצבע המשלים של ירוק אביב הוא ורוד שושנה.
השימוש המתועד הראשון בשם spring green באנגלית כשם של צבע היה בשנת 1766.
קיימים גוונים שונים של הצבע, הקרובים יותר לירוק או לציאן בסקאלת הצבעים בהתאמה.
הצבע של הנורה הירוקה ברמזורים מוסט פעמים רבות לירוק אביב, כדי להתמודד עם קושי של עיוורי צבעים לראות את ההבדל בין הנורה האדומה לבין הנורה הירוקה.
הערות שוליים

↑  Maerz and Paul A Dictionary of Color New York:1930 McGraw-Hill Page 205; Color Sample of Spring Green: Page 59 Plate 18 Color Sample J7 (Note: Before the invention in 1987 of the X11 color spring green (which in the early 1990s became known as the X11 web color spring green), Spring Green was thought of as a light green tinted toward the yellow--this color is now called spring bud and it is the color that is shown in the color sample in Maerz and Paul as Spring Green, instead of the pure spectrum web color spring green halfway between green and cyan shown above that is now regarded as the color spring green.)
↑  רמי שלהבת, האור שבקצה הצומת: יום הולדת לרמזור, באתר ynet, 5 באוגוסט 2016
| צבעים וייצוגם במחשב |
| --- | --- | --- |
| גוני אפור | לבן • כסף • אפור • שחור |  |
| צבעי היסוד ב-RGB | אדום • ירוק • כחול |  |
| צבעים שניוניים | ציאן • צהוב • מג'נטה |  |
| צבעים שלישוניים | כתום • תרוג • ירוק אביב • תכלת • סגול • ורוד שושנה |  |
| פיגמנטי צביעה | אוכרה • ספיה • כחול פרוסי • וירידיאן • אולטראמרין |  |
| שונות | אינדיגו • ענבר • חום • זהב • נחושת • ארגמן • ורוד • שני • בורדו • בורגונדי • בז' • חאקי • טורקיז • ערמון • פנטון 448c • קרדינל • כתום בטיחותי • ירוק זית |  |
ערך זה הוא קצרמרבנושא אמנות. אתם מוזמנים לתרום לוויקיפדיה ו.
ינישוק

שרידי בית הכנסת הלבן בעיירה
ינישוק (בליטאית: Joniškis, יונישקיס ‏האזנהקובץ:Joniskis.ogg‏Ⓘ‏; ביידיש: יאנישאָק, בפולנית: Janiszki) היא עיר קטנה, מרכזו המנהלי של מחוז משנה ינישוק במחוז שאולאי שבצפון ליטא.
היסטוריה

ינישוק הוקמה בפברואר 1536, כאשר הבישוף של וילנה ביקר במקום. הוא מצא שהתושבים פגאנים, הטביל אותם לנצרות, ובמקום הוקמה כנסייה מעץ. שם היישוב נובע משמו של הבישוף - יונה. היישוב צמח סביב לכנסייה וקיבל ממלך פולין, זיגמונט השלישי ואזה, זכויות עירוניות ב-1616.
בעקבות חלוקת פולין ב-1795 הפכה העיר לחלק מן האימפריה הרוסית. עקב כך, נשלל מעמדה העירוני.
במאה ה-19 הפכה העיר למרכז מסחרי בולט. לקוחות מפרוסיה, פולין ומתוככי רוסיה הגיעו לירידים גדולים שנערכו בעיר ובהם נמכרו בעיקר פשתן, אך גם מוצרים חקלאיים וטבק.
הדרך הראשית בין ריגה לטילזיט נסללה בשנים 1836–1858 ועברה דרך העיר.
ינישוק ממוקמת על קו הרכבת קובנה-ריגה בקרבה לגבול עם לטביה.
הקהילה היהודית בינישוק

מלך פולין והדוכס הגדול של ליטא, אוגוסט השלישי, הזמין ב-1737 בעלי מלאכה יהודים להתיישב בעיר.
ב-1847 כבר נמנו בה 1042 יהודים, וחמישים שנה לאחר מכן (1897), נמנו 2,277 יהודים - מחצית האוכלוסייה המקומית שעמדה על 4,474 איש. בית הכנסת "הלבן" הוקם ב-1823 ובית הכנסת "האדום" ב-1847.
ב-1915, במהלך מלחמת העולם הראשונה, גורשו יהודי האזור ורק חלקם חזרו אליה עם תום המלחמה. בעיירה היה בנק עממי יהודי, פעלו בה מפלגות ותנועות נוער ציוניות וכן סניף של "איגוד הלוחמים היהודים במלחמת השחרור של ליטא" ("פֿראנטקעמפֿער").
בינישוק התקיימו שלושה בתי כנסת ובהם התנהלו לימודים בתחומי היהדות, שיעורי משניות, שיעורים בתלמוד הבבלי ועוד.
בין רבני העיירה היו: רבי שלום איזראלסון, מחבר "דברי שלום"; רבי יחיאל מיכל וולפסון, מחבר "שפת הים"; רבי דוד טבל קצנלנבוגן, ורבי נחום בצלאל דזימיטרובסקי שנספה בשואה.
בשנות ה-20 של המאה ה-20 התקיימה בינישוק קהילה יהודית מצומצמת יחסית, וערב השואה עמד מספר יהודי העיירה על 600 איש.
ב-24 ביוני 1941 נפלה העיר בידי הוורמאכט, ותוך מספר ימים החלו לאומנים ליטאים לפרוע ביהודים. החל ב-11 ביולי חויבו יהודי העיירה בענידת טלאי צהוב.
ב-19 ביולי רוכזו כל יהודי העיירה בבית הכנסת וכ-150 גברים נורו למוות ביער וילקיאושיס הסמוך לעיר.
ב-24 באוגוסט הועברו כ-150 מן היהודים לגטו בעיירה זאגר הסמוכה וביום ד' באלול ה'תש"א, 27 באוגוסט 1941, נרצחו שארית יהודי העיר, 355 במספרם, בידי משטרת העזר הליטאית ביער וילקיאושיס.
ערים תאומות

לטביה אלוקסנה, לטביה
לטביה דובלה, לטביה
אסטוניה וורו, אסטוניה
שוודיה וימרבי, שוודיה
גרמניה זולינגן, גרמניה
פולין קונין, פולין
בלארוס קופיל, בלארוס
לקריאה נוספת

דב ליפץ (מרכז המערכת), נתן גורן [ואחרים] (מערכת), ינישוק בתוך: יהדות ליטא : כרך ג, ספר ב: "ישובים", תל אביב: עם הספר, תשכ"ז, עמ' 320–321. (ספר יזכור לקהילת ליטא, ב ספריית העיר ניו יורק, תמונה 1550–1551)
שם, על חיסול היישוב היהודי בינישוק: כרך ד עמ' 300–301. (ספר יזכור לקהילת ליטא, בספריית העיר ניו יורק, תמונה 2002–2003)
סי גארד

|  תיאור כללי |
| --- | --- |
 סוג אונייה:  ספינת סיוע והצלה
 ציוני דרך עיקריים
 הושקה:  1960
 תקופת הפעילות:  1960–1996 (כ־36 שנים)
 אחריתה:  טובעה באופן יזום ומהווה אתר צלילה
 מיקום:  כ-3.5 קילומטר מערבית לחוף אשקלון
 מידות
 אורך:  40.54 מטר 42 מטר
 רוחב:  7.77 מטר
 שוקע:  3.89 מטר
 נתונים טכניים
 כמות הדלק:  50 טון סולר
 
סי-גארד (באנגלית: Sea Guard) הייתה ספינת סיוע והצלה בים הצפוני. לאחר שפעלה בתפקיד זה כ-30 שנה, היא הועברה לישראל, והוסבה לתפקיד של חקלאות ימית בים התיכון, עד שהוחלט להטביעה כאתר צלילה אל מול חופי אשקלון בשנת 1996.
השימוש בספינה והטבעתה

האוניה נבנתה בשנת 1960 באברדין שבסקוטלנד, וקיבלה את השם "DAWN SAVIOR" ("השחר המושיע"). יעודה של הספינה היה להוות ספינת סיוע והצלה בים הצפוני. על מנת שתוכל לעמוד בתנאים הקשים שבים הצפוני, היא נבנתה עם צללית נמוכה וחרטום מחוזק. בשנת 1990, לאחר 30 שנה של פעילות בים הצפוני, הועברה הספינה לישראל, והוסבה למטרות חקלאות ימית בים התיכון. היא קיבלה שם חדש, סי-גארד (שומרת הים), והחלה את פעילותה בישראל. במסגרת תפקידה, היא הובילה בתוכה דגים, מיכלים המאחסנים בתוכם אוכל שיועד עבור הדגים וציוד נוסף המיועד לטיפול בהם. ככל שחלף הזמן, הטיפול שהשקיע נמל אשדוד בספינה קטן, והיא הלכה והוזנחה. בספטמבר 2000 הוחלט לסלק את הספינה מהנמל מסיבה זו ומפני שלא היה בה עוד צורך. הוחלט להטביע את הספינה, כדי ליצור אתר צלילה חדש, בדרום הארץ. הספינה הוטבעה ב-7 באוקטובר 2000 אל מול חופי אשדוד.
אתר הצלילה "סי גארד"

אתר הצלילה "סי גארד" נמצא כ-3.5 קילומטר מערבית לחוף אשקלון, בעומק של כ-30 מטרים. ההגעה לאתר מתאפשרת באמצעות הפלגה בסירה בלבד. כאונייה טרופה, הספינה מכוסה בצמחיית ים ובבעלי חיים ימיים. בשל העומק של הצלילה ותנאי הראות הלא מזהירים, מומלץ לתאם את ההגעה לאתר בשעות הבוקר בהן תנועת הסירות דלה.
ראו גם

זאב הים (ספינה)
הגוררת חוגלה
הערות שוליים

1 2 3 4 5 6  סי גארד באתר ההתאחדות הישראלית לצלילה
1 2  אתר הסי גארד באתר הצלילה של ישראל
1 2  אתרי צלילה בדרום – Sea Guard באתר tek-dive
1 2  צלילה בסי גארד באתר מפה
1 2  אתרי הצלילה המומלצים בישראל באתר mako
יחסי זימבבואה – חוף השנהב

| יחסי זימבבואה – חוף השנהב |
| --- | --- |
זימבבואה: חוף השנהב


זימבבואה: חוף השנהב
שטח (בקילומטר רבוע)
390,757: 322,463
אוכלוסייה
16,713,567: 32,128,398
תמ"ג (במיליוני דולרים)
26,538: 78,789
תמ"ג לנפש (בדולרים)
1,588: 2,452
משטר
רפובליקה

יחסי זימבבואה–חוף השנהב הם היחסים הדיפלומטיים שבין רפובליקת זימבבואה לבין רפובליקת חוף השנהב.
אשרות

אזרחים זימבבואים המבקשים להגיע לחוף השנהב זקוקים לויזה אלקטרונית לתיירים (E-visa) למשך 90 ימים. ישנה גם אפשרות לאשרה של שישה חודשים של שהייה. אם האזרחים חפצים בעבודה בחוף השנהב הם זקוקים לאישור עבודה מיוחד שמנפיקה ממשלת חוף השנהב.
אזרחים חוף שנהבים המבקשים להגיע לזימבבואה זקוקים לויזה לתיירים למשך 90 ימים.
ייצוג

זימבבואה אינה מיוצגת בחוף השנהב כלל, הן בדרג השגרירות והן בדרג הקונסולרי. אין לה שגרירות מייצגת לא תושבת לחוף השנהב.
חוף השנהב אינה מיוצגת בזימבבואה כלל, הן בדרג השגרירות והן בדרג הקונסולרי. השגרירות המייצגת שלה לזימבבואה היא זו שנמצאת בפרטוריה, הבירה האדמיניסטרטיבית של דרום אפריקה (אחת משלוש).
יחסים כלכליים > כלכלת חוף השנהב

כלכלתה של חוף השנהב מבוססת על חקלאות. כ-70% מהאוכלוסייה עוסקים בחקלאות ובשירותים הנלווים למגזר זה. חוף השנהב היא מהמגדלות והמייצאות הגדולות בעולם של פולי קפה, קקאו (40% מהתוצרת העולמית), בננות ומוצרי דקל, כולל שמן דקלים.
בשל המרכיב הגבוה של החקלאות בהכנסות ממט"ח ובתוצר, קיימת רגישות רבה לתנודות במחירי הקפה והקקאו בעולם. מאמצי הממשלה לגוון את הכלכלה ולחזק מגזרים אחרים לא זכו להצלחה רבה.
חוף השנהב מייצאת בעיקר מוצרי חקלאות, קורות עץ לפני עיבוד, ואת מחצב המנגן שמצוי בה. כמו כן היא מייצאת דגים, בעיקר טונה. היא מייבאת נפט, גז טבעי, כימיקלים חקלאיים, מוצרי פלסטיק, מוצרי טלקומוניקציה ומחשוב, וכן אורז.
יחסים כלכליים > כלכלת זימבבואה

בעבר כונתה זימבבואה "סל התבואה של אפריקה" והייתה ידועה בשדות החיטה והכותנה הנרחבים שלה. מאז עלה רוברט מוגאבה לשלטון, הפכה זימבבואה מגן-עדן אפריקני בעל שיעור צמיחה של 4.5 אחוזים לכלכלה המתכווצת במהירות הגדולה ביותר בעולם. שלושה רבעים מאוכלוסיית המדינה חיים מתחת לקו העוני ותוחלת החיים צנחה מ-61 שנה ל-39. למדינה, המבודדת על ידי סנקציות, אין כמעט מטבע זר והמטבע, הדולר הזימבבואי, סובל מאינפלציה קיצונית בשנים האחרונות. תוכנית ההלוואות של הבנק העולמי "אינה פעילה בשל פיגורים בתשלום". תורמים מערביים הקפיאו את הסיוע הכלכלי לזימבבואה ובמדינה ישנו מחסור חמור בדלק ומשום כך התמעטה תנועת המכוניות במדינה.
מאז ההפיכה בזימבבואה מתחילה הכלכלה להשתקם.
יחסים כלכליים > סחר

בשנת 2015 ייצאה חוף השנהב לזימבבואה סחורה בשווי 117 אלף דולר אמריקאי כל הסחורה הייתה מוצרי יופי, עיקרה היה מוצרים קוסמטיים וחלקה השני בגודלו היה תכשירים לשיער. באותה השנה ייצאה זימבבואה לחוף השנהב אבני בניין בשווי 34.5 אלף דולר אמריקאי.
ננו-צוללת

ננו-צוללות הן התקנים ננוסקופיים ומיקרוסקופיים סינתטיים בעלי יכולת ניווט שתפקידם לבצע משימות בגוף האדם. ה"ננו-צוללות" מופעלות בעזרת טכנולוגיות הנעה עצמית המחקות את העולם הביולוגי, ומטרתן לזהות חומרים, לבצע משלוח תרופות ממוקד, לבצע ניתוחים, להשמיד תאים זדוניים ועוד. ננו-צוללות הוא תחום ננוטכנולוגי שמטרתו לפתח ננורובוטים לצורכי רפואה והוא משתייך לתחומי המדיטק ומשיק לנושאים כגון ננורובוטיקה, שיגור תרופות וננו התקנים.
רקע

ריצ'רד פיינמן, זוכה פרס נובל לפיזיקה, בנאומו "יש שפע מקום בתחתית", עסק באפשרויות הטמונות בשליטה על החומר ברמה הננומטרית. בין היתר הציע בנאומו שבני האדם יוכלו לבנות ננו-מכונות, שתוכלנה לסדר אטומים כרצון המתכננים. כמו כן הוא דיבר על הרעיון של "לבלוע את הרופא", כשהוא מתייחס לרעיון של ננו-תרופות. יש הרואים בנאומו זה את תחילתה של הננוטכנולוגיה - טכנולוגיה של חלקיקים שגודלם מספר ננומטרים.
השאיפה היא כי פיתוחים אלו יביאו לכך שהאדם לא יצטרך להגיע לרופא אלא הרופא יהיה בתוך האדם. מה שיוביל לריפוי ללא תופעות לוואי, ואפילו לריפוי מחלות שנחשבו כחסרות מרפא, כדוגמת האיידס ומחלת הנטינגטון.
כיום מהווה הננוטכנולוגיה מוקד למחקר ופיתוח אינטנסיבי בעולם ובישראל, עם השקעות תקציב גדולות.
שימושים עיקריים

המטרה העיקרית של ננו-צוללות היא לנווט בגוף האדם ולבצע משימה מוגדרת, הבעיקר ריפוי ואבחון מחלות בגוף האדם. מטרה זו מושגת על ידי: כמוטקסיס, שימוש בקולטנים ספציפיים לתא מטרה, ליפידים בעלי מודיפיקציות המאפשרות תנועה בדם למשך זמן ושימוש בסוכרים המונעים זיהוי על ידי מערכת החיסון. 
יישום נוסף בעל חשיבות רבה הוא "ניתוחים מיקרוסקופיים". טכנולוגיה זו תאפשר לרופאים לבצע ניתוחים באמצעות ננו-צוללות במיקומים ספציפיים בגוף האדם, ללא התערבות פולשנית. דוגמה לכך הנה האפשרות שהננו-צוללות יאתרו תאים סרטניים בגוף, לאחר איתורם הננו-צוללות יהיו מסוגלות להרוג תאים סרטניים ולהתעלם מתאים בריאים. תהליך איתור המטרה וביצוע תהליך הריפוי תחת תנאי סביבה מוגדרים מחייבת תהליכי קליטת נתונים מהסביבה עיבודם והוצאת פלט בצורת אופציית פעולה. לשם כך מתוכננים לפיתוח חומרים המבצעים תהליכים ביו חישוביים כחלק מוכלל בננו-צוללת.
ניווט

אחד ההיבטים הקשים ביותר בפיתוח ננו-צוללות הוא הניווט. המטרה היא להיות מסוגל לנוע במחזור הדם גם דרך נימי הדם הקטנים ביותר שקוטרם יכול להגיע ל-2 מיקרומטר. אתגר נוסף בניווט הוא העובדה שהפיזיקה מגבילה את יכולת ההנעה של התקן בגודל זעיר זה, מתוקף קיומם של כוחות חיכוך (מכניקת הזורמים) הגדלים ככל שגודלו של ההתקן קטן. בנוסף, זרימת הדם החזקה מביאה לכך שהצוללת אינה יכולה להתנגד לזרם הדם אלא רק לנוע בכיוון זרימת הדם.
ניתן להתגבר על המכשול שיוצר זרם הדם על ידי שימוש במנוע אלקטרוכימי. דוגמה לכך הוא מנוע העשוי מננו-מוט –(nanorod) מתכתי בעל קטבים שונים. קוטב אחד עשוי פלטינה וקוטב שני זהב. בחשיפת הפלטינה למי חמצן מתקיים תהליך חמצון-חיזור בו H2O2 מתפרק ל-2H + ו-O2. בתהליך זה הפלטינה מחמצנת את המי חמצן לקבלת חמצן. בקוטב השני של המוט, הזהב מחזר את מי החמצן למים. שתי תגובות אלו גורמות לזרימה דיפוזיונית יציבה של אלקטרונים מקוטב הפלטינה אל קוטב הזהב. על פי החוק השלישי של ניוטון, זרימת תוצרי התגובה מקוטב אחד אל הקוטב השני תגרום לזרימה נגדית של הננו-מוט. הכוח הפועל על התוצרים וגורם לתנועתם מפתח כוח זהה בעל כיוון הפוך הגורם לתנועתו של המנוע. חיסרון עיקרי לשיטה זו הוא העובדה שהננו-מוט עשוי לגרום לפגיעה הן בכלי דם והן בתאי דם (בעיקר בתאי הדם האדומים), שכן עצם סיבוב המנוע עשוי לגרום לפגיעה פיזית בהם.
מחקרים בתחום

ננו-צוללות מסוגים שונים תוארו כבר בעבר, ובהן 'ננו-תולעים' מברזל המזהות גידולים ומסמנות אותם לבדיקת MRI, ננו-צוללות המכילות רעל שהורג גידולים, ואף ננו-צוללות הזוהרות בחשכה. במחקר משולב של אוניברסיטת קליפורניה בסן דייגו, אוניברסיטת קליפורניה בסנטה ברברה ו-MIT, שולבו כל התכונות הללו ליצירת ננו-צוללת המסוגלת לעשות את הפעולות הבאות: להיצמד לגידול, להפריש בסביבתו רעל, לסמן אותו לגילוי ב-MRI וגם סימון פלואורסצנטי שישמש להוצאתו מהגוף מאוחר יותר. התמונה הפלואורסצנטית מספקת רזולוציה גבוהה יותר מזו של ה-MRI, ובכך מאפשרת למנתח להשתמש בדימות פלואורסצנטי למציאת כל חלקי הגידול והסרתו בזמן הניתוח, לאחר זיהויו ב-MRI.
במחקר נוסף שנערך במעבדתו של ד"ר ארקי רואוסלאטי, הונדס החלבון F3 הקשור לפני השטח של הננו-צוללות. חלבון זה מזהה את תאי הסרטן, נקשר אליהם ומועבר אל תוך הגרעין שלהם ביחד עם הננו-צוללת. חלבון זה הוא רק הדור הראשון של חלבונים המזהים גידולים ומאפשרים טיפול יעיל בהם.
ההצלחה המתועדת הראשונה בתחום זה היא של ד"ר דן פאר מאוניברסיטת תל אביב, בהמשך ישיר לעבודתו באוניברסיטת הרווארד שעסקה בננו-צוללות ושינוע תרופות. המצאתו של ד"ר פאר מתבססת על ליפוזומים – כדורונים זעירים המורכבים מחומצות שומן ומצופים במולקולות המאפשרות להם לזהות תאים מסוימים ולחדור לתוכם, או להזריק לתוכם את תוכן הליפוזום. ניתן למלא את הליפוזום בחומרים שונים רבים, לפי רצון המתכנן – החל מרעלים שיכולים להרוג את תא המטרה וכלה ב-siRNA, פיסות של קוד גנטי המסוגלות לשנות את דפוס פעולת התאים בגוף.
ראו גם

ננוטכנולוגיה
ביוננוטכנולוגיה
שיגור תרופות
ביו-מחשב
הערות שוליים

↑  Pumera, Martin (August 2, 2010). "Electrochemically Powered Self-propelled Electrophoretic Nanosubmarines". Nanoscale (RSC Publishing).
↑  Moore, Andrew (May 2001). "Of Silicon and Submarines". New York: European Molecular Biology Organization. Retrieved 13 February 2013.
↑  Jones, Richard (August 2004). The Future of Nanotechnology. Physics World.
↑  "The nanosubmarine". October 2003. Retrieved 29 January 2013.
↑  http://www.futuremedicine.com/doi/abs/10.2217/nnm.09.84?url_ver=Z39.88-2003&rfr_id=ori:rid:crossref.org&rfr_dat=cr_pub%3dpubmed&
↑  "A Fantastic Voyage Brought To Life". American Friends of Tel Aviv University. 12 January 2009. Retrieved 29 January 2009.
↑  http://www.nanowerk.com/news/newsid=8908.php\
ליפוזום
דרכים שונות בהן הננו-צוללת מתבייתת על תא המטרה: פפטיד או ליגנד המתקשרים לקולטן שבתא המטרה, נוגדן המתקשר לאנטיגן אשר בתא המטרה
יחסי טנזניה–ספרד

| יחסי טנזניה–ספרד |
| --- | --- |
טנזניה: ספרד


טנזניה: ספרד
שטח (בקילומטר רבוע)
947,300: 505,370
אוכלוסייה
69,055,333: 47,905,341
תמ"ג (במיליוני דולרים)
79,158: 1,580,695
תמ"ג לנפש (בדולרים)
1,146: 32,996
משטר
רפובליקה: מונרכיה חוקתית

יחסי טנזניה–ספרד הם היחסים הדו-צדדיים והדיפלומטיים בין טנזניה וספרד.
היחסים בין שתי המדינות

היחסים הדו-צדדיים עם טנזניה יציבים וחיוביים, ובמשך זמן מה סדרי העדיפויות התמקדו סביב ארבעה צירים עיקריים:
דיג, שכן מחצית מצי הטונה הספרדי – המבוסס על איי סיישל – פועל במים אלה עם רישיונות מטנזניה המחודשים מדי שנתיים.
ביטחון, שכן טנזניה וחלק ממצר מוזמביק הם חלק מאזור הנתון בסיכון גבוה לפעילות פיראטית ואיומים ימיים אחרים. ספינות ספרדיות עוקבות אחר מימי טנזניה כחלק ממבצע אטאלנטה של האיחוד האירופי ומבצע מגן האוקיינוס של נאט"ו ומגיעות לעיתים קרובות לדאר א-סלאם, בעוד האיחוד האירופי מתמודד עם בעלות בריתה, ארצות הברית ויפן כדי לחזק את חיל הים של טנזניה במאבק בפיראטיות. טנזניה משתתפת מאז 2013 במשימת EUCAP-Nestor של האיחוד האירופי לחיזוק יכולות הביטחון הימי באזור, בה משתתפת גם ספרד.
תיירות, מגזר בו ספרד מובילה בעולם והחלה להיות מיושמת בשוק זה בצורה כפולה: ההשקעה של מלונות מליאה בינלאומית בזנזיבר והשתתפות שנתית מיוחסת של מגזר התיירות הטנזני – הן לאומית והן מהווה חלק מהארגון האזורי EAC – ב-FITUR ופורום החקירות שלו INVESTOUR.
אנרגיה, שיש לה שוק עצום ובו חברות ספרדיות ביצעו פרויקטים של חשמול כפרי ומשתתפות בבניית מפעלים לייצור (ISOLUX). ישנם גם סיכויים להשתתפות בפיתוח ענפי הנפט ובמיוחד הגז.
היחסים המסחריים בין המדינות הם מועטים.
שיתוף פעולה

טנזניה אינה מופיעה בדירוג המדינות המועדפות שנקבעו על ידי תוכנית האב לשיתוף פעולה ספרדי (2013–2016), ולכן היא אינה זוכה לסיוע פיתוח רשמי באופן דו-צדדי.
מנקודת מבט רב-צדדית, בשנת 2014 אושר סיוע בסך 1.5 מיליון דולר מטנזניה מקרן הנאמנות ספרד-UNDP לצורך מימוש היעדים הקיימים בתקופה 2014–2016. הפרויקט יושם באמצעות קרן הפעולה החברתית של טנזניה (TASAF).
טנזניה קיבלה בעבר גם תרומות מסוימות: 6 מיליון אירו בשנים 2008–2010 לתוכנית "מסירה כאחד" של האו"ם ותרומות נוספות כגון WFP בשנת 2009 בשווי 2 מיליון אירו עבור תוכנית המזון העולמית כחלק מהפרויקט "סיוע לפליטים במחנות ומשקי בית פגיעים בקרב האוכלוסייה בצפון מערב טנזניה".
נציגויות דיפלומטיות

טנזניה מיוצגת בספרד באמצעות שגרירותה בפריז, צרפת.
ספרד מחזיקה בטנזניה שגרירות בדאר א-סלאם וקונסוליית כבוד בזנזיבר.
יחסי טנזניה–שווייץ

| יחסי טנזניה–שווייץ |
| --- | --- |
טנזניה: שווייץ


טנזניה: שווייץ
שטח (בקילומטר רבוע)
947,300: 41,277
אוכלוסייה
69,055,333: 8,933,409
תמ"ג (במיליוני דולרים)
79,158: 884,940
תמ"ג לנפש (בדולרים)
1,146: 99,060
משטר
רפובליקה: רפובליקה קונפדרטיבית

יחסי טנזניה–שווייץ הם היחסים הדיפלומטיים הרשמיים שבין הרפובליקה המאוחדת של טנזניה לבין הקונפדרציה השווייצרית.
היסטוריה

בין הרפובליקה המאוחדת של טנזניה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה המאוחדת של טנזניה לבין הקונפדרציה השווייצרית הם יחסים דיפלומטיים לבביים וארוכי שנים עם היסטוריה ארוכה.
מיסיונרים, חוואים ואנשי עסקים שווייצרים היו פעילים בטריטוריה של טנזניה החל משנות העשרים של המאה העשרים. ב-1927 פתחה שווייץ קונסוליה בעיר טאנגה, היכן שההשקעות השווייצריות בתעשייה התמקדו. שווייץ העבירה את הקונסוליה לדאר א-סלאם בשנת 1961, שנה לאחר מכן הקונסוליה השתדרגה למעמד קונסוליה כללית ובשנת 1966 הדרג הועלה לשגרירות.
ב-1961 הכירה שווייץ בעצמאותה של טנג'נייקה, וב-1963 בעצמאותה של זנזיבר. לאחר ששתי המדינות התאחדו לרפובליקה המאוחדת של טנזניה ב-1964, יחסים דיפלומטיים מלאים כוננו בין שתי המדינות.
שווייץ וטנזניה חתמו על סדרה של הסכמים דיפלומטיים. הבולטים שבהם הם: הסכם בנושא שיתוף פעולה מדעי וטכנולוגי (1966), הסכם בנושא תעופה אזרחית (2004) והסכם בנושא הגנה הדדית על השקעות (2004).
שווייצרים בטנזניה

על פי הלשכה השווייצרית המרכזית לסטטיסטיקה, בשנת 2015 התגוררו בטנזניה שלוש מאות עשרים ושניים אזרחים שווייצרים.
נציגויות דיפלומטיות

טנזניה אינה מיוצגת בשווייץ, הן בדרג השגרירות והן בדרג הקונסולרי.
שווייץ מיוצגת בטנזניה בדרג השגרירות באמצעות שגרירות רשמית שהיא מחזיקה בדאר א-סלאם.
סטפני

ערך זה עוסק באזור בלונדון. אם התכוונתם למשמעות אחרת, ראו .
| --- | --- |

 מידע
 עיר:  טאוור האמלטס 
 אוכלוסייה:  16,238 (2011)
 קואורדינטות:  51°30′55″N 0°02′46″W﻿ / ﻿51.5152°N 0.0462°W﻿ / 51.5152; -0.0462
  (למפת לונדון מוגדלת) קנט סארי ברקשייר בקינגהאם הרטפורדשייר אסקססטפני(למפת לונדון רגילה) קנט סארי בר. בקי. הרטפורדשייר אסקססטפני(למפת טאוור האמלטס רגילה) סטפני(למפת טאוור האמלטס מוגדלת) סטפני
 
תחנת הרכבת התחתית סטפני גרין
סְטֶפּני (באנגלית: Stepney) היא שכונה ברובע טאוור האמלטס של העיר לונדון בירת הממלכה המאוחדת. השכונה ממוקמת 3.6 ק"מ מזרחית לצ'רינג קרוס.
השכונה גובלת בדרך A13 בדרומה (מקטע זה של הדרך נקרא "דרך המסחר" - "Commercial Road"), בדרך A11 בצפונה (מקטע זה של הדרך נקרא "דרך מייל אנד" - "Mile End Road"), בתעלת ריג'נטס במזרחה, ובשכונת וייטצ'אפל במערבה.
היסטוריה

ספר יום הדין משנת 1085 מזכיר את סטפני ומציין כי הבישוף של לונדון מחזיק בסטפני 32 יחידות אדמה הכוללות שטחים חקלאיים ובית אחוזה. האזור עליו ממוקמת השכונה היה חלק ממחוז מידלסקס.
הכנסייה העתיקה בשכונה היא כנסיית דנסטאן הקדוש שנוסדה בשנת 923. מבנה הכנסייה הנוכחי נבנה בראשית המאה ה-15. כנסייה זו הייתה אחראית לרישום כל הלידות, הנישואים והפטירות שהתרחשו על האוניות הבריטיות עד המאה ה-19.
בראשית המאה ה-20 סטפני הייתה שכונה בעלת אוכלוסייה יהודית ברובה, אולם עם השיפור במצבם הסוציואקונומי של תושבי השכונה עזבו אותה תושביה היהודים ועברו לשכונות בצפונה ובמערבה של לונדון.
אזכורים תרבותיים

השכונה מוזכרת בשיר של להקת האבנים המתגלגלות "Play with Fire" בו נכתב על מושא השיר כי היא "מקבלת את ההנאות שלה בסטפני ולא בנייטסברידג'". שיר הילדים האנגלי "תפוזים ולימונים" מתייחס ל"פעמוני סטפני". השכונה מוזכרת בספרו של ג'ורג' אורוול "1984" כאתר שנפגע בהפצצה, וכן בסיפור הקצר מאת ארתור קונן דויל: "ההרפתקה של ששת הנפוליאונים" בו פותר הבלש שרלוק הולמס תעלומה בשכונה. עלילת הסדרה הקומית "Goodnight Sweetheart" של רשת ה-BBC מתרחשת בשכונה. בסצנת הפתיחה של הסרט "לוק, סטוק ושני קנים מעשנים" מציין בייקון כי תכשיט מסוים "נוצר באיטליה אך נגנב בסטפני".
הערות שוליים

↑  
Now she gets her kicks in Stepney, not in Knightsbridge anymore
↑  
hand made in Italy, hand stolen in Stepney
| טאוור האמלטס |
| --- | --- | --- |
| שכונות | אולד פורד • אייל אוף דוגס • בואו • בלקוול • ברומלי שליד בואו • בת'נל גרין • וופינג • וייטצ'אפל • ליימהאוס • מייל אנד • מילוול • פופלאר • רטקליף • סטפני • שיידוול • ספיטלפילדס |  |
| אתרים בעלי חשיבות | מצודת לונדון • רציפי סנט קת'רין • מוזיאון הילדות • מוזיאון בדוקלנדס |  |
| שווקים | פטיקוט ליין • בריקליין • שוק ספיטלפילדס הישן • שוק ספיטלפילדס החדש |  |
| ראו גם | אתרים נוספים בטאוור האמלטס |  |
| --- | --- |
בקרת זהויות :  NLI: 987007562516405171  LCCN: n88238375  MusicBrainz: 25832b88-2a39-4c36-a5f8-291bb42d724d  VIAF: 154881854   WorldCat (עם VIAF): 154881854
יקרוניתיים

| יקרוניתיים |
| --- | --- |
 יקרונית החריע בהזדווגות
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: חיפושיות
תת־סדרה:: Polyphaga
משפחה:: יקרוניתיים
שם מדעי
 Cerambycidae ‏לטריי, 1802

יקרוניתיים (שם מדעי: Cerambycidae) הם משפחת חרקים מסדרת החיפושיות, בעלי גלגול מלא.
מאפיינים

המשפחה מונה 30,000 מינים ונפוצה בעיקר באזורים טרופיים. בישראל יש 120 מינים, ביניהם מזיקים הפוגעים בעצי יער, במטע ובעץ תעשייתי (יקרונית הרהיטים, לדוגמה).
אורך הגוף 4–80 מ"מ, והוא מוארך ושטוח במקצת. מחושים ארוכים בעלי 11 פרקים ולעיתים (במיוחד אצל הזכר) ארוכים יותר מהגוף. ביצים לבנבנות, מוארכות; צורת הזחל גלילית.
משך התפתחות הזחל וגודל החיפושית שתתפתח ממנו תלויים במידה רבה בלחות העץ ובערכו התזונתי.
ההתגלמות נמשכת 2–4 שבועות. ברוב המינים הבוגר חי 1–4 שבועות.
רשימת הסוגים בישראל (רשימה חלקית)

Clytus
Echinocereus
תת-מין יקרונית נאה Echinocereus bobelayei bobelayei
Chlorophorus
תת-מין יקרונית הפרחים Chlorophorus varius damascenus
Phoracantha
מין של יקרונית האקליפטוס Phoracantha semipunctata
מין של יקרונית האקליפטוס Phoracantha recurva
Batocera
מין יקרונית התאנה Batocera rufomaculata
Stromatium
יקרונית הרהיטים Stromatium fulvum
בשנת 2016 תועדו בישראל פריטים של המין יקרונית אדמדמה Pyrrhidium sanguineum. המין נמצא בגליל המערבי על קורות עץ אלון שיובאו מאוקראינה לצורך הסקה. טרם נמצאו פריטים בוגרים על עצי אלון מקומיים, באזור הגליל המערבי.
ראו גם

חיפושית אסייתית ארוכת מחוש
יקרונית טיטאנית
הערות שוליים

↑  Oz Rittner, Pyrrhidium sanguineum (Linnaeus, 1758) (Coleoptera: Cerambycidae), a newly introduced saproxylic beetle in Israel, ResearchGate 46, 2016-12-01
| --- | --- |
בקרת זהויות :  NLI: 987007284813105171  GND: 4146114-9  LCCN: sh85021992  NDL: 00564810  NKC: ph116442 
ערך זה הוא קצרמרבנושא פרוקי-רגליים. אתם מוזמנים לתרום לוויקיפדיה ו.
Batocera rufomaculata יקרונית התאנה בישראל
יחסי ליכטנשטיין–רוסיה

| יחסי ליכטנשטיין–רוסיה |
| --- | --- |
ליכטנשטיין: רוסיה


ליכטנשטיין: רוסיה
שטח (בקילומטר רבוע)
160: 17,098,242
אוכלוסייה
39,935: 144,612,532
תמ"ג (במיליוני דולרים)
7,365: 2,021,421
תמ"ג לנפש (בדולרים)
184,417: 13,978
משטר
מונרכיה חוקתית: רפובליקה פדרלית נשיאותית

יחסי ליכטנשטיין–רוסיה הם היחסי החוץ הדו-צדדיים בין נסיכות ליכטנשטיין לפדרציה הרוסית.
סקירה כללית

היחסים הדיפלומטיים בין רוסיה לליכטנשטיין כוננו ב-30 בינואר 1994. שגריר רוסיה בשווייץ מוסמך גם עבור ליכטנשטיין, וב-11 ביולי 2006 נפתחה קונסוליית כבוד רוסית בוואדוץ. שגרירות שווייץ במוסקבה, מייצגת את ליכטנשטיין ברוסיה.
ביקורים הדדיים של פקידים נערכים באופן קבוע בין מדינות. כמו כן קיימים קשרים בין רשויות אכיפת החוק, חילופי מידע בתחום המס והכספים, שיתוף פעולה תרבותי. בתחום שיתוף הפעולה הכלכלי בין רוסיה לליכטנשטיין, הסחר בין מדינות הסתכם בשנת 2008 ב-69.7 מיליון פרנק שווייצרי.
תרומה משמעותית להתפתחות היחסים בין המדינות נעשתה על ידי הברון אדוארד פון פאלץ-פיין, איש ציבור בליכטנשטיין ונדבן ממוצא רוסי.
נשיא רוסיה ולדימיר פוטין והברון אדוארד פון פאלץ-פיין, 2001